Aspiratorji, inhalatorji in nebulizatorji so pripomočki, ki otroku in družini olajšajo življenje v času prehladov, virusnih obolenj, bronhiolitisov, laringitisov ali astmi. Za otroke, ki še ne znajo sami izpihati smrklja iz nosa, kar je lahko tudi do petega leta starosti, je aspirator absolutna nujnost.
Aspirator je pripomoček, s katerim otroku iz nosa in dihalnih poti odstranimo sluz. Aspiratorji so na dah (sluz aspiriramo z aspiratorjem tako, da močno potegnemo dah), se priključijo na sesalec ali pa jih poganja baterija. Vsak tip aspiratorja ima svoje prednosti in slabosti. Aspiratorji na dah so tihi in priročni, a marsikomu uporaba ni prijetna, da ne bi prišel v stik s smrkljem. Aspiratorji, ki se priključijo na sesalec, so izjemno učinkoviti, a glasni. Otrok se lahko boji že samega zvoka sesalca, prav tako niso priročni za uporabo ponoči. Aspiratorji na baterije so tihi in higienični, a jim zmanjka baterij, zato bodite pozorni na napajanje.
Iz številnih starševskih izkušenj pa vam pri Malih vragcih zagotovimo, da je aspirator res nepogrešljiv pripomoček, s katerim bistveno skrajšate težave s smrkljem in otroku omogočite, da tudi v času prehlada diha skozi nos.